钦定古今图书集成/明伦汇编/闺媛典/第354卷 > 《次韵东坡跋周昉所画欠伸美人》
## 钦定古今图书集成/明伦汇编/闺媛典/第354卷 > 《次韵东坡跋周昉所画欠伸美人》

金朱之才

《巫峡》昭君有奇色，毛生欲画无由得。但作东风背面
身，看来已可倾人国。“朝来睡起鬓发垂，手如春笋领
蝤蛴。绣帷幽梦断难续，想像翠黛颦修眉。春光三月
浓于酒，燕燕双飞莺唤友。不教腻脸露桃花，且喜腰
支似杨柳。”君不见，汉宫多病李夫人，转面不顾君王
嗔。古来画工画意亦自足，烟雾玉质何由真。